Ferdinand Johann Wiedemann
Ferdinandas Johanas Vydemanas (vok. Ferdinand Johann Wiedemann, 1805 m. kovo 30 d. [balandžio 11 d.], Hapsalu, Estijos gubernija, Rusijos imperija – 1887 m. gruodžio 29 d. [1888 m. sausio 10 d.] Sankt Peterburgas, Rusijos imperija) – vokiečių-švedų kilmės Estijos kalbininkas, finougrų kalbų specialistas. Imperatoriškosios Sank Peterburgo mokslų akademijos akademikas. Pirmojo lyvių kalbos žodyno ir gramatikos (1861 m.) bendraautoris. Buvo estų kalbos specialistas. Išleido estų-vokiečių žodyną ir aprašomąją estų kalbos gramatiką (1869 m.). Slaptasis patarėjas (1876 m.).